Θεμιστοκλής Μπάλλας

Ο Θεμιστοκλής Μπάλλας (1917-2002), του Μάρκου, ήταν Έλληνας δικηγόρος και πολιτικός. Διετέλεσε βουλευτής και νομάρχης. 

 Βιογραφία 
Γεννήθηκε στην Μαγούλα Καρδίτσας και σπούδασε νομικά. Άσκησε το δικηγορικό λειτούργημα.

Υπηρέτησε ως Νομάρχης Πιερίας από τις 20 Απριλίου 1954 ως τις 24 Ιανουαρίου 1956, οπότε παραιτήθηκε από νομάρχης προκειμένου να πολιτευτεί στον τόπο καταγωγής του.

Εξελέγη για πρώτη φορά βουλευτής Καρδίτσας το 1956 με την ΕΡΕ.karditsanews.gr , 4 Ιουνίου 2014, ανάκτηση 2 Μαρτίου 2016.

Στις 2 Μαρτίου 1958 διαγράφηκε από την ΕΡΕ και αποχώρησε, μαζί με άλλους 14 βουλευτές της. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 113). Μεταπολιτευτικά, εξελέγη το 1974  βουλευτής Καρδίτσας με την Νέα Δημοκρατία με 8.501 σταυρούς. Θητεία του Θεμιστοκλή Μ. Μπάλλα στο ελληνικό Κοινοβούλιο, ανάκτηση 2 Μαρτίου 2016. Στις εκλογές του 1977 ήταν επιλαχών (με τη Νέα Δημοκρατία) και αντικατέστησε στην έδρα του τον αποβιώσαντα Ηλία Ζιώγα στις 22 Δεκεμβρίου 1980. Στις εκλογές του 1981 ήταν υποψήφιος με τη Νέα Δημοκρατία και έλαβε 1.953 σταυρούς.

Ο Μπάλλας ήταν ιδρυτικό μέλος της Ενώσεως τέως βουλευτών - ευρωβουλευτών.Ένωσις τέως Βουλευτών - Ευρωβουλευτών , επίσημος δικτυακός τόπος

Απεβίωσε στην Αθήνα στις 18 Ιουλίου 2002 και κηδεύτηκε δύο ημέρες μετά από τον ιερό ναό Αγίας Σκέπης Παπάγου. Η ταφή του έγινε στο Κοιμητήριο Παπάγου.Η Καθημερινή, φύλλο 20ης Ιουλίου 2002, σελ. 6. Κατέλιπε τη σύζυγό του Ευγενία, δύο κόρες και 4 εγγόνια.

 Παραπομπές 

 Πηγές 


Κατηγορία:Νομάρχες Πιερίας
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία